**Praktika tüüpjuhend**

|  |  |
| --- | --- |
| *Õppeaine kood ja nimetus*  RAR2810 Tutvumispraktika | |
| 1. Maht | **8 EAP, 6 nädalat** (1 EAP võrdsustatakse 26 tunni tööga, sh iseseisev töö, mis kulub näiteks praktikaaruande koostamisele) |
| **2. Kontrollivorm** | Arvestus |
| **3. Praktika eesmärgid** | Anda õppijale võimalus tutvuda töökeskkonnaga; võimalusel tööprotsessis osaledes ning asjakohasel juhendamisel omandada iseseisva töö alustamiseks vajalikud teadmised ja oskused; arendada isikuomadusi ja meeskonnatöö oskust. |
| **4. Praktika õpiväljundid** | Praktika läbinu teab ja tunneb ettevõtte ajalugu, struktuuri, tegevusalasid; töökeskkonnaohutuse nõudeid; ettevõtte sisekorraeeskirja ja töörežiimi; ettevõttes/ettevõtte struktuuriüksuses kasutatavaid tehnoloogiaid, seadmeid, analüüside metoodikaid, töövahendeid; oskab töötada ohutult; korraldada oma tööd ja planeerida oma aega; teostada lihtsaid laborandi või keemiaprotsessi operaatori töid, mis olid ette antud praktika ajal. |
| **5. Läbitud erialaained ja nende õpiväljundid** | On läbitud üldained. Keemia ainetest läbitud üldine, anorgaaniline, orgaaniline, analüütiline ja füüsikaline keemia. Samuti on läbitud riski- ja ohutusõpetus.  Õpiväljundid:   * omab süsteemseid teadmisi nüüdisaegse keemia valdkonnas; * oskab rakendada teadmisi keemilises eksperimendis ja selle tulemuste hindamisel; * valdab keemilise eksperimendi läbiviimiseks ning tulemuste analüüsimiseks vajalikke teadmisi ja oskusi; * oskab korrektselt kasutada laborivahendeid; * oskab ohutult töötada keemialaboris ja kasutada kemikaale; * oskab analüüsida tööstusprotsesside ja töökeskkonnaga seonduvaid riske; * on valmis meeskonnatööks. |
| **6. Praktika korraldus ja arvestamine** | Praktika üldine korraldus on sätestatud TTÜ õppekorralduse eeskirjas.   * 1. Praktikakoha leiab üldjuhul üliõpilane ise, vajadusel abistavad koha leidmisel praktika kuraatorid, õppetalitus ning välispraktika puhul Erasmuse koordinaator.   2. Praktikat on võimalik läbida ka TTÜ instituutides ja asutustes.   3. Praktika ülesanded peavad toetama praktikaainele seatud õpiväljundite saavutamist. Küsimuste tekkimisel tuleks konsulteerida oma praktikakuraatoriga.   4. Erasmuse programmi raames sooritatava välispraktika puhul lähtutakse kokkulepitud protseduurireeglitest.   5. Praktika arvestamiseks esitab üliõpilane oma praktikakuraatorile vormikohase avalduse, praktikakoha juhendaja hinnanguvormi ja praktikaaruande. Üliõpilane kaitseb oma aruannet avalikul seminaril. Praktika kaitsmise kuupäevad tehakse tudengitele teatavaks iga semestri alguses. |
| **7. Üliõpilase kohustused seoses praktikaga** | **Üliõpilane on kohustatud:**   * 1. Esitama praktika tüüpjuhendi praktikakohapoolsele praktika juhendajale.   2. Hoidma kinni tähtaegadest, mis on seotud praktikale asumise, praktikaülesannete täitmise ja praktika aruandluse esitamisega.   3. Informeerima praktikakoha- ja kolledžipoolset juhendajat praktika vältel tekkinud probleemidest.   4. Täitma kohusetundlikult ja korrektselt praktikakohapoolse juhendaja, samuti teiste tööd juhtima volitatud isikute korraldusi ja vastutama oma tegevuse tulemuste eest võrdselt koosseisuliste töötajatega.   5. Hoidma praktikakoha äri- ja ametisaladusi ning head mainet. |
| **8. Praktika hindamiskriteeriumid** | PRAKTIKADOKUMENDID (praktikaleping, praktikakoha juhendaja hinnanguvorm, praktikaaruanne) on esitatud.  PRAKTIKA ARUANNE:   1. Praktikakoha valik ja praktika eesmärgid on aruandes määratletud. 2. Esitatud aruande struktuur vastab üldjoontes praktika juhendis toodule ning aruande tervikvormistus vastab kirjalike tööde vormistamise nõuetele. 3. Praktikaettevõtte lühiajalugu, struktuur, tegevusalad on kirjeldatud. 4. Ettevõttes/ettevõtte struktuuriüksuses kasutatav tehnoloogia, põhiseadmed, analüüside metoodikad, töövahendid on kirjeldatud. 5. Üliõpilane oskab praktika tulemuste põhjal teha järeldusi, andes hinnangu enda tööülesannetega toimetulekule ja töö tulemile. 6. Üliõpilane annab hinnangu oma teoreetilise ja praktilise ettevalmistuse tasemele praktika sooritamiseks ning hinnangu enesearengule - uutele teadmistele ja oskustele, mis praktika käigus sai omandatud. 7. Läbitud praktika vastab kestuselt praktikajuhendis nõutule.   PRAKTIKAARUANDE KAITSMINE   1. Praktikaaruande kaitsmine on toimunud praktikakuraatori ja rühmakaaslaste ees akadeemilise esitluse vormis (10-15 minutit). Üliõpilane kasutab esitlusel korrektset erialast terminoloogiat, esitlus on ülevaatlik ja arusaadav, keskendudes eelkõige ülaltoodud punktide 5 ja 6 sisule. 2. Praktika on arvestatud kui toodud nõuded on täidetud. |
| **9. Praktikaaruanne**  (praktikandi analüüsiv kokkuvõte praktikal omandatust ning iseenda arengust) | Aruande koostamisel on soovitatav   * 1. Struktureerida aruanne tüüpjuhendi punktis kümme fikseeritud nõuetest lähtuvalt.   2. Töö vormistamisel lähtuda kolledži kirjalike tööde vormistamise juhendi nõuetest.   3. Anda hinnang praktika eesmärgipärasusele ning tulemuslikkusele.   4. Anda hinnang iseendale.   5. Anda ülevaade praktika käigust ja analüüsida praktika eesmärkide täitmist. |
| **10. Praktikaaruande struktuur** | 1. **Sissejuhatus**   1.1. Praktika eesmärkide ja ülesannete püstitus;  1.2. Valitud praktikakoht – valikukriteeriumid.   1. **Praktikakoha tegevuse analüüs**   2.1. Praktikakoha kirjeldus: tegevusala, peamised pakutavad tooted ja teenused, struktuur, töötajate arv, turupositsioon Eestis ja laiemalt;  2.2. Tööprotsessi kirjeldus ja korraldus;  2.3. Praktikandi töölõigu kirjeldus.   1. **Ülevaade praktika käigust (sh eneseanalüüs)**   3.1. Hinnang ettevalmistusele: teoreetilise ja praktilise ettevalmistuse tase praktika sooritamiseks – tugevad ja nõrgad küljed;  3.2. Hinnang toimetulekule: praktika käigus sooritatud tööde ja tegevuste loetelu ning tööülesannetega toimetuleku analüüs;  3.3. Nimeta, mida praktika käigus juurde õppisid. Hinnang uutele teadmistele ja oskustele.   1. **Hinnang praktikakohale:**    1. Hinnang juhendamisprotsessile ja –käigule;    2. Valitud praktikakoha sobivus praktika eesmärkide täitmiseks. 2. **Kokkuvõte praktikast**    1. Ülevaade praktika käigust ning tulemustest;    2. Lähtuvalt praktika eesmärkidest anda hinnang praktika tulemustele ja praktika eesmärkide täitmisele. 3. **Lisad**    1. Kohustuslik lisa: Praktikakoha juhendaja hinnanguvorm    2. Skeemid, joonised, tabelid, fotod, koopiad vajalikest dokumentidest. |
| **11. Praktika leping** | * 1. Vajadusel või praktikakoha nõudel võib praktika sooritamiseks sõlmida kolmepoolse lepingu praktikandi, praktikakoha ja kolledži direktori vahel.   2. Reeglina sõlmib praktikakoht praktikandiga kahepoolse töö- või praktikalepingu.   3. Praktikandi töö tasustamise otsustab praktikakoht (v. a intellektuaalse omandi tekkimise korral). |